11. januar 2021.

**Kære Entreprenører og Leverandører**

Arbejderne på - og leverancerne til - Banedanmarks projekter er kritiske i forhold til at opretholde grundlæggende samfundsmæssige funktioner. Arbejder og leverancer fortsætter derfor som vanligt på trods af den igangværende COVID-19 epidemi. I mange tilfælde sker disse arbejder eller leverancer med hjælp fra udenlandsk arbejdskraft.

Nedenfor kan du læse om, hvordan Banedanmark generelt vil forholde sig til test af indrejsende arbejdskraft for COVID-19.

*Test af indrejsende arbejdskraft*

De nye skærpede indrejserestriktioner vil være gældende for alle indrejsende med et anerkendelsesværdigt formål.

De nye indrejserestriktioner vil indtil videre være gældende fra den 9. januar til og med den 17. januar 2021.

Konkret betyder det, at alle indrejsende med et anerkendelsesværdigt formål – herunder vandrende arbejdstagere – fra den 9. januar 2021 skal kunne fremvise en negativ COVID-19 test, som maksimalt er 24 timer gammel, for at krydse den danske grænse.

Samtidig opfordres alle arbejdsgivere kraftigt til at sørge for, at alle vandrende arbejdstagere bliver PCR-testet maksimalt 72 timer efter deres ankomst til Danmark.

Desuden indføres der krav om fremvisning af negativ COVID-19 test for gods, der transporteres til Danmark af personer med bopæl i Storbritannien.

Det er vigtigt at understrege, at både negative PCR tests og quiktests/antigen-tests betragtes som gyldige i begge tilfælde.

Mere information om test af indrejsende arbejdskraft kan findes på Coronasmitte.dk:

https://coronasmitte.dk/-/media/mediefiler/corona/tiltag-9-januar-2021/pjece\_rejserestriktioner\_vfinal-da.pdf?la=da&hash=1EB08F4799FEA5CA89F3B5F04C79DF4711FCBE9F

Med venlig hilsen

Thomas Fog Christensen

Områdechef Jura og Udbud

Banedanmark